[bookmark: _GoBack]Vendim 
Nr.833, datë 24.4.2009

Për ndryshimin e zonës së licencimit

Për televizionin kabllor privat “Tv Delta”

Në mbështetje të ligjit nr.8410, datë 30.9.1998 “Për radion dhe televizionin publik privat në Republikën e Shqipërisë”, të ndryshuar, rregullores “Mbi procedurat e licencimit të operatorëve privatë radio e televizivë”, rregullores “Për licencimin e operatorëve radiotelevizivë të transmetimeve me kabëll”, të zonave të shpallura publikisht në datën 4.3.2009, sipas vendimit nr.780, datë 25.2.2009, si dhe kërkesës së subjektit, Këshilli Kombëtar i Radios dhe Televizionit

Vendosi:

1. Të miratojë ndryshimin e zonës së licencimit të televizionit kabllor privat “TV Delta”, me nr.054/RTVK licence, duke e autorizuar të transmetojë në zonat e komunave Buçimas dhe Hudenisht, Pogradec.
2. Karakteristikat teknike janë pjesë e licencës përkatëse dhe u nënshtrohen të gjitha kushteve të saj.
3. Ngarkohet Drejtoria Juridike dhe e Licencave, Drejtoria Teknike, Drejtoria Ekonomike për pasqyrimin e ndryshimeve përkatëse në licencën e subjektit.
4. Ky vendim hyn në fuqi pas botimit në Fletoren Zyrtare.

